Ερρίκος Α΄ της Καστίλης

Ο Ερρίκος Α΄ της Καστίλης (Ισπανικά : Enrique I de Castilla, 14 Απριλίου 1204 - 6 Ιουνίου 1217) μέλος του Καστιλιανού Οίκου της Ιβρέας ήταν Βασιλιάς της Καστίλης (1214 - 1217).Anales Toledanos Ο Ερρίκος Α΄ της Καστίλης ήταν μικρότερος γιος και διάδοχος του βασιλιά της Καστίλης Αλφόνσου του Ευγενούς και της συζύγου του Ελεονώρας Πλανταγενέτη που ήταν δεύτερη κόρη και έκτο παιδί του Ερρίκου Β΄ της Αγγλίας και της Ελεονόρας της Ακουιτανίας.Previté-Orton, Charles William, The shorter Cambridge Medieval History, (Cambridge University Press, 1952), 828. Έγινε διάδοχος του θρόνου της Καστίλης όταν πέθανε αιφνίδια και πρόωρα ο μεγαλύτερος αδελφός του Φερδινάνδος της Καστίλης. 

Βασιλιάς της Καστίλης

Με τον θάνατο και του πατέρα του (1214) ανακηρύχτηκε βασιλιάς της Καστίλης σε ηλικία 10 ετών, κηδεμόνας του ορίστηκε η μεγαλύτερη αδελφή του Βερεγγάρια της Καστίλης σύζυγος του Αλφόνσου του Αγριόφωνου επίσης από τον Οίκο της Ιβρέας.Chronica Albrici Monachi Trium Fontium Ο Ερρίκος Α΄ νυμφεύτηκε την εξαδέλφη του Μαφάλντα της Πορτογαλίας, κόρη του Σάντσο Α΄ της Πορτογαλίας (1215). Ο Ερρίκος Α΄ ήταν 11 ετών και η Μαφάλντα 20, έτσι ο γάμος δεν ολοκληρώθηκε και διαλύθηκε την επόμενη χρονιά από τον πάπα Ιννοκέντιο Γ΄ λόγω συγγένειας (1216). Την ίδια χρονιά ο μικρός Ερρίκος Α΄ αρραβωνιάστηκε τη δεύτερη εξαδέλφη του Σάντσα, πριγκίπισσα του Λεόν.http://fmg.ac/Projects/MedLands/CASTILE.htm#AlfonsoVIIIdied1214B 

Ο Ερρίκος Α΄ απεβίωσε στην Παλένθια σε ηλικία 13 ετών (1217) από ατύχημα, όταν έπεσε ένα κεραμίδι από τη στέγη επάνω στο κεφάλι του. Τον διαδέχθηκε η μεγαλύτερη αδελφή του Βερεγγαρία, που παραιτήθηκε την ίδια χρονιά υπέρ του γιου της Φερδινάνδου Γ΄ της Καστίλης.Craig Taylor, Debating the Hundred Years War, (Cambridge University Press, 2006), 87. Το σώμα του τάφηκε στο μοναστήρι του Λας Χουέλγκας στο Μπούργος.Enrique I, King of Castile, Theresa M. Vann, Medieval Iberia: An Encyclopedia, Ed. E. Gerli, (Routledge, 2003), 303.

Οικογένεια
Νυμφεύτηκε το 1215 την εξαδέλφη του Μαφάλντα του Πορτογαλικού Οίκου της Βουργουνδίας, κόρη του Σάντσο Α΄ της Πορτογαλίας. Ήταν 11 ετών και διαζεύχθηκε το επόμενο έτος.

 Πρόγονοι  

Παραπομπές

Πηγές
 Charles William Previté-Orton, The shorter Cambridge Medieval History, Cambridge University Press, 1952.
 Previté-Orton, Charles William, The shorter Cambridge Medieval History, (Cambridge University Press, 1952)
 Taylor, Craig, Debating the Hundred Years War, Cambridge University Press, 2006.

Εξωτερικοί σύνδεσμοι
Βασιλείς της Καστίλης και της Λεόν

Κατηγορία:Βασιλείς της Καστίλης
Κατηγορία:Καστιλιανός Οίκος της Ιβρέας
Κατηγορία:Ισπανοί βρετανικής καταγωγής